تورکیه پرزیدنتی رجب طیب اردوغان، تورکیه و قوزئی قیبریس تورک طرفی‌نین، آدادا عدالت‌لی، قالیجی و گئنیش بیر حل‌ّدن یانا اولدوغونو سؤیله‌دی.
پرزیدنتی رجب طیب اردوغان، تورکیه‌یه ایش زیارتینده اولان قوزئی قیبریس تورک جمهوریتی‌نین پرزیدنتی مصطفی آکینجی ایله پرزیدنت کوللیه‌سینده اورتاق مطبوعات کونفرانسی تشکیل ائتدی.
مطبوعات کونفرانسیندا تورکیه‌نین آدادا عدالت‌لی و قالیجی بیر حلّ ایستدیگی‌نین وورغولایان پرزیدنت اردوغان، حلّین آدانین گئرچک ظرفیتینی ده اورتایا چیخاراجاغینی سؤیله‌دی.
پرزیدنت اردوغان قوزئی قیبریس تورک جمهوریتی‌نین فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه کودتا گیریشیمینه قارشی دوروشو و فتو ایله موباریزه‌دکی دستگینه ده تشککور ائتدی.
فتونون قوزئی قیبریس تورک جمهوریتین‌ده ترور تشکیلاتی سیاهی‌سینا گیردیگینی خاطیرلا‌دان پرزیدنت اردوغان،
"فتو، 21 ژوئیه‌ده ناظیرلر کابینه‌سی ترور تشکیلات‌لاری سیاهی‌سینا علاوه اولونموش‌دور، قوزئی قیبریس تورک جمهوریتین‌ده حیات ساحه‌سی تاپا بیلمه‌یه‌جک. دیگر دوست اؤلکه‌لرین ده قوزئی قیبریس تورک جمهوریتینی اؤرنک گؤتورمه‌سینی ایستییریک." دئدی.
مصطفی آکینجی دا، پرزیدنت اردوغانین 15 ژوئیه گئجه‌سی کودتا گیریشیمینه قارشی گئرچک بیر لیدرلیک نوماییش ائتدیردیگینی وورغولادی،
آکینجی، تورک خالقی‌نین، دموکراتیک حقوق دولتی ایچری‌سینده حیاتینی بیر داها بو تهدیدلرله یوزلشمیه‌جک بیر شکیلده حیاتینی داوام ائتدیرمه‌سینی تمننی ائتدی.
قیبریس پروبلمی‌نین حلّینه یؤنلیک مذاکیره گؤروشمه‌لری‌نین اهمیتینه توخونان مصطفی آکینجی دا، مذاکیره‌لرده برابرلیک، امنیت و آزادلیغین تامین ائدیلمه‌سی حالیندا راضیلاشماغا یاناشابیله‌جکلرینی سؤیله‌دی.
